CELEX: 62018CA0002
Language: fi
Date: 2019-11-13 00:00:00
Title: asia C-2/18: Unionin tuomioistuimen tuomio (toinen jaosto) 13.11.2019 (ennakkoratkaisupyyntö, jonka on esittänyt Lietuvos Respublikos Konstitucinis Teismas – Liettua) – Lietuvos Respublikos Seimo narių grupė (Ryhmä Liettuan parlamentin jäseniä) (Ennakkoratkaisupyyntö – Yhteinen maatalouspolitiikka – Yhteinen markkinajärjestely – Maito ja maitotuotteet – Asetus (EU) N:o 1308/2013 – 148 artiklan 4 kohta – Raakamaidon toimitussopimus – Hintojen neuvotteleminen vapaasti – Sopimattomien kaupallisten menettelyjen torjuminen – Kielto maksaa eri hinta raakamaidon tuottajille, jotka kuuluvat päiväkohtaisen myyntimäärän perusteella muodostettuun ryhmään, ja kielto alentaa hintaa perusteetta)

13.1.2020   
            
            
               FI
            
            
               Euroopan unionin virallinen lehti
            
            
               C 10/4
            
         
      Unionin tuomioistuimen tuomio (toinen jaosto) 13.11.2019 (ennakkoratkaisupyyntö, jonka on esittänyt Lietuvos Respublikos Konstitucinis Teismas – Liettua) – Lietuvos Respublikos Seimo narių grupė (Ryhmä Liettuan parlamentin jäseniä)
      (asia C-2/18) (1)
      
      (Ennakkoratkaisupyyntö - Yhteinen maatalouspolitiikka - Yhteinen markkinajärjestely - Maito ja maitotuotteet - Asetus (EU) N:o 1308/2013 - 148 artiklan 4 kohta - Raakamaidon toimitussopimus - Hintojen neuvotteleminen vapaasti - Sopimattomien kaupallisten menettelyjen torjuminen - Kielto maksaa eri hinta raakamaidon tuottajille, jotka kuuluvat päiväkohtaisen myyntimäärän perusteella muodostettuun ryhmään, ja kielto alentaa hintaa perusteetta)
      (2020/C 10/05)
      Oikeudenkäyntikieli: liettua
      
         Ennakkoratkaisua pyytänyt tuomioistuin
      
      Lietuvos Respublikos Konstitucinis Teismas
      
         Pääasian asianosaiset
      
      
         Hakija: Lietuvos Respublikos Seimo narių grupė (Ryhmä Liettuan parlamentin jäseniä)
      
         Muu osapuoli: Lietuvos Respublikos Seimas (Liettuan parlamentti)
      
         Tuomiolauselma
      
      
                  1)
               
               
                  Maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1308/2013, sellaisena kuin se on muutettuna 13.12.2017 annetulla Euroopan parlamentin ja neuvoston asetuksella (EU) 2017/2393, 148 artiklan 4 kohtaa on tulkittava siten, että se ei ole esteenä talouden toimijoiden sopimattomien menettelyjen kieltämisestä niiden myydessä ja ostaessa raakamaitoa ja markkinoidessa maitotuotteita 25.6.2015 annetun Liettuan tasavallan lain nro XII-1907 (Lietuvos Respublikos Ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymas Nr. XII-1907), sellaisena kuin se on muutettuna 22.12.2015 annetulla lailla, 3 §:n 3 momentin 1 kohdan kaltaiselle kansalliselle säännöstölle, jossa sopimattomien kaupallisten menettelyjen torjumiseksi kielletään raakamaidon ostajia maksamasta eri hintaa tuottajille, joiden on katsottava kuuluvan samaan ryhmään sellaisen raakamaidon päiväkohtaisen myyntimäärän perusteella, joka on koostumukseltaan ja laadultaan samanlaista ja johon sovelletaan samaa toimitusmenetelmää, mikäli kyseisellä säännöstöllä voidaan saavuttaa tavoiteltu päämäärä ja mikäli sillä ei ylitetä sitä, mikä on tarpeen tämän päämäärän saavuttamiseksi, mikä ennakkoratkaisua pyytäneen tuomioistuimen on tutkittava.
               
            
                  2)
               
               
                  Asetuksen N:o 1308/2013, sellaisena kuin se on muutettuna asetuksella 2017/2393, 148 artiklan 4 kohtaa on tulkittava siten, että se ei ole esteenä talouden toimijoiden sopimattomien menettelyjen kieltämisestä niiden myydessä ja ostaessa raakamaitoa ja markkinoidessa maitotuotteita 25.6.2015 annetun Liettuan tasavallan lain nro XII-1907, sellaisena kuin se on muutettuna 22.12.2015 annetulla lailla, 3 §:n 3 momentin 3 kohdan ja 5 §:n kaltaiselle kansalliselle säännöstölle, jossa sopimattomien kaupallisten menettelyjen torjumiseksi kielletään raakamaidon ostajaa alentamasta tuottajan kanssa sovittua hintaa perusteetta ja jonka mukaan hinnan alentaminen yli 3 prosentilla edellyttää toimivaltaisen kansallisen viranomaisen lupaa.
               
            
         (1)  EUVL C 104, 19.3.2018.